- Hindi News
- National
- स्टेट विजिलेंस टीम ने मारा छापा, 6 बिजली कर्मियों के ही घर पर पकड़ी बिजली चोरी
स्टेट विजिलेंस टीम ने मारा छापा, 6 बिजली कर्मियों के ही घर पर पकड़ी बिजली चोरी
बिजली चोरों पर होगी सख्त कार्रवाई
2 टीमों ने 3 जगहों पर की छापेमारी
सीएमडीशत्रुजीत कपूर के निर्देश पर बिजली निगम की स्टेट विजिलेंस टीम ने असंध स्थित पावर हाउस कॉलोनी और दरबारा काॅलोनी में देर रात छापेमार कर बड़ी चोरी का खुलासा किया है। असंध सब डिवीजन के कई क्वार्टरों में बिजली कर्मचारियों के घरों में ही बिजली चोरी के मामले सामने आए। इनमें 4 लाइनमैन, 1 फोरमेन और 1 बिजली निगम का ड्राइवर शामिल है, जबकि दरबारा काॅलोनी में बिजली चोरी के 4 केस बने हैं। स्टेट विजिलेंस की जिले में अब तक की यह सबसे बड़ी रेड रही। जहां दूसरों की चोरी पकड़ने जाने वाले कर्मचारियों को ही बिजली चोरी करते हुए पकड़ लिया। बिजली कर्मचारियों समेत आम उपभोक्ताओं से दर्जनभर बिजली चोरी के केस पकड़े गए। टीम ने तीन लाख 68 हजार रुपए का जुर्माना किया है।
जिले में हुई इस कार्रवाई से जिले की चेकिंग स्टाफ की कार्यप्रणाली पर सवालिया निशान लग गए हैं कि वह आम उपभोक्ताओं की चोरी पकड़ने तो जाते हैं, लेकिन निगम की काॅलोनियों में चेकिंग ही नहीं करते। यही कारण है कि चंडीगढ़ और फरीदाबाद की टीम को संयुक्त रूप से छापेमारी की कार्रवाई करनी पड़ी। स्टेट विजिलेंस के डीएसपी जितेश मल्होत्रा के नेतृत्व में 30 पुलिसकर्मियों के साथ निगम के तकनीकी अधिकारियों के साथ असंध के सालवन रोड स्थित पावर हाउस कॉलोनी में रेड की गई। इस दौरान अलग-अलग घरों में एक साथ टीम अंदर गई और वीडियोग्राफी की। इसमें कुछ मीटर कम लोड में अधिक बिजली जलाते हुए मिले, तो किसी ने कुंडी लगाई हुई थी। दरबारा काॅलोनी में बिजली चोरी के 4 केस पकड़े गए। पावर हाउस काॅलोनी के पास अन्य काॅलोनी से भी बिजली चोरी के केस पकड़े गए। असंध सब डिवीजन के एसडीओ भूपेंद्र सिंह का कहना है कि पावर हाउस कॉलोनी, दरबार काॅलोनी सहित एक अन्य काॅलोनी में दर्जनभर चोरी पकड़ी गई हैं। इसमें बिजली कर्मचारी भी शामिल हैं।
^चैकिंग टीम को हिदायत दी कि वह निगम की काॅलोनियों में भी चैकिंग करें। बिजली चोरी करने वालों पर सख्त कार्रवाई की जाएगी। जिन बिजली कर्मचारियों ने जुर्माना नहीं भरा, उन पर एफआईआर भी दर्ज करवाई जाएगी। बिजली स्टाफ ने स्वयं भी समझना चाहिए कि वह स्वयं तो चोरी करें। -जेकेकांबोज, एसई, बिजली निगम करनाल।
डीएसपी विजिलेंस जितेश मल्होत्रा ने बताया कि सीएमडी शत्रुजीत कपूर को शिकायत मिली थी कि बिजलीकर्मी ही अपने घरों में बिजली चोरी करते हैं। अधिकारियों के निर्देश पर फरीदाबाद के विजिलेंस डीएसपी जितेश मल्होत्रा टीम लेकर पहुंचे। 2 टीमों ने 3 जगहों पर रेड की है, जहां चोरी के केस मिले हैं। कई बिजलीकर्मियों ने अपने घरों में कुंडी लगाई थी। मीटर पर नाम मात्र लोड मिला।
असंध. बिजलीचोरी के मामले में कार्रवाई करते अधिकारी। फोटो| भास्कर
पावर हाउस कॉलोनी और दरबारा कॉलोनी में टीम ने की कार्रवाई
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva